PAGE  
11

Семинар върху библейската книга

ОТКРОВЕНИЕ
25. Великата блудница – Мистичния Вавилон

Добре дошли на семинара върху Откровение с Дъг Бачелър. Това е програма 25, урок 24 – “Великата блудница – мистичния Вавилон”.

Вечни Създателю, небесни Татко, Господи, ние отново идваме на това място, където се изявява истината и Те молим нека то действително да бъде такова тази вечер и думите, които ше бъдат изговорени да бъдат в пълна хармония с Твоята воля. Молим, нека Святия Дух да дойде на това място и да просвети умовете и сърцата ни. Нека святите ангели да бъдат тук и да прогонят Сатана и неговите сили, за да не пречат по никакъв начин. Молим се думите, които ще се изговорят да донесат живот в сърцето на слушателите и да ни преобразят още повече по образа на Твоя Син, защото в Неговото име молим, амин!

Сега ще се опитаме бързо да прегледаме някои от въпросите. Пастор Кийт!

Първият е свързан с вашите думи, че трябва да идваме на църква възможно най-добре облечени. Чувал съм, че често много хора ходят на църква, поради желание за показност. Мисля, че трябва да се носят чисти и спретнати дрехи и в този смисъл не смятам, че Господ Го е грижа дали носим най-доброто. Не мисля, че в църквата една жена трябва да е облечена екстравагантно.

Когато казах, че трябва да носим най-доброто, това може да се интерпретира по два начина. Твоето най-добро може да бъде чисто и спретнато и подходящо за църквата. На църква не се ходи облечен като за бал. Идеята не е да носиш най-красивите си дрехи. Когато казах най-хубави, имах предвид най-хубавите, с които можете да се предствите пред Господа. Когато заставате пред Господа, трябва да го правите с дух на смирение, чистота и честност. Бих искал да знаете, че ако не можете да си позволите скъпо облекло, това не ви отстранява от поклонението. След това се споменава и за жените, облечени екстравагантно. Не ви ли казах, че ще ви поговоря за това тази вечер. Какво мисля за жените, които носят панталони? Нека, най-напред да ви кажа, че във Второзаконие има много ясна заповед, която казва, че мъжът не бива да носи, женско облекло, нито жена да носи мъжко облекло. Във всяко общество трябва да има много ясно разграничение между облеклото на мъжете и на жените. Когато тези граници се размият, тогава се срещат все повече универсални дрехи – и за двата пола. Разграниченията между двата пола се изравняват и в тези общества хомосексуализмът е широко разпространен. Според мен трябва да има разлика между начина на обличане на мъжа и жената. Също трябва да има разлика между вървежа на мъжа и на жената. Всички жени са хора, ние всички съставляваме човечеството, но ние сме различни същества. Господ е забранил да се преминават тези граници. Библията определя като грях, когато  мъжа постъпва като жена или опита на жената да бъде като мъжа. Какво да кажем за облеклото. Всяко общество има различно описание на мъжкото и женското облекло. Ако отидете в Южна Америка и мъжете и жените носят мантии. Но мъжките мантии имат четвъртита яка, а женските имат V-образна форма. Ако отидете в Шотландия, там мъжете носят поли. По времето на Христа и мъжете и жените носели мантии. Ако кажем, че панталоните са за мъжете… тези неща са различни в различните общества. Ние трябва да научим принципите на скромността. И мъжа и жената трябва да носят скромно облекло. Мисля, че може да бъде грях, когато някои жени носят панталони. Зависи от телосложението – разбирате какво искам да ви кажа. Вие трябва да се погледнете в огледалото, да се молите за Святия Дух и ще разберете какво е правилно и какво не. Задайте си въпроза дали Исус би носел това? Същото важи и за мъжете. Може да е грях за някои мъде да носят определен модел панталони. И така принципът за християнина е да се облича със скромно облекло. Нищо от облеклото ти не трябва да бъде в противоречие с характерните черти на твоята личност. Библията не казва, нека светят дрехите ви пред човеците, за да прославят Отец ви, който е в небето, а нека свети вашата виделина. Не мисля, че е грях християните да купуват скъпи дрехи, ако са скъпи защото са качествени и трайни. С други думи, ако си купувате качествени дрехи, които ще издържат много време, цената си струва. Но те трябва да бъдат чисти, спретнати и подходящи. Не смятам, че всички християни трябва да се обличат в черно, както учат някои църкви. Библията казва, че Бог обличал Своите свещеници в различни цветове. А що се отнася до панталоните, мисля, че е по-добре жените да идват на поклонение, облечени с рокли. Според мен това е по-подходящо за официално богослужение. Но нека Святия Дух да ви ръководи в тези области.

Паспор Дъг, когато Бог създаде земята и градината, и постави човека в градината, кой бил забранения плод?

Много хора спекулират, но той не бил ябълката. Казват, че когато Адам ядял от ябълката, тя заседнала в гърлото му, затова имаме Адамова ябълка. Библията не казва това. Казва се, че това бил плодът на познанието на доброто и злото. Това било действително дърво с действителен плод, който изглеждал и миришел на хубаво, но бил забранен. Някои хора казват, че не трябвало да ядат от ябълката, но това са спекулации. Те не трябвало да ядат от дърво, което било също както другите дървета направени от Бога.

Библията казва, че пиели вино, но не се напивали. Никога ли не трябва да си позволяваме дори глътка вино?

Бих искал да видя този текст, където се казва, че пиели вино, но не се напивали. Може би това е текстът, където апостол Павел казва на Тимотей да пие по малко вино за стомаха. “Но не пий много вино” … Човекът пита, дали е правилно да се употребява малко вино. Ще тоговоря на този въпрос с въпрос. Добре ли е за децата да употребяват умерено кокаин … или някакъв друг наркотик?Човек се пристрастява към някои вещества и те могат да го убият. Тогава следва ли, че можем да ги употребяваме умерено? Знаете ли, че убиец номер едно в нашето общество не е кокаина, хероина или LSD. Това е алкохолът. Повече деца умират всяка година поради алкохола, отколкото всички останали наркотици взети заедно. Но някои казват, че трябва човек да се владее. Обаче един от седем човека, които започват да пият се превръща в алкохолик. Бихте ли държали куче, което хапе всеки един от седем човека, които идват в дома ви? Затова не мисля, че християните трябва да пият, когато и да било.

Аз съм християнин-бебе и се опитвам да намеря място, където никой не отхвърля другите религии. Защо не можем просто да се обединим и да обичаме Господа като едни? 

Ще засегнем това в урока тази вечер и утре вечер. Би било чудесно, ако можехме да оставим различията на страна и да се обичаме. Аз имах същите чувства, когато дойдох при Господа. Но когато станеш по-зрял библейски ученик, ти осъзнаваш, че обединението може да изисква изоставяне на истината. А ако единството ни означава, че трябва да принесем в жертва библейската истина, тогава е по-добре да не се обединяваме. Точно това станало през мрачните векове. Те казали: Да са обединим с езичниците и така да бъдем заедно. И тогава навлязло идолопоклонството и много други практики, които и днес съществуват. Не мисля, че въобще трябва да се жертват принципите на правдата заради принципите на обединението. До колкото е възможно, ние трябва да бъдем любезни и единни, но не и когато трябва да се жертва принцип на правдата.

Пастор Дъг, ще бъда ли спасен, ако не разбирам целия символичен език на Даниил и Откровение. Това наистина ме безпокои?

Не бъдете загрижен. Има някои решаващи елементи в евангелието, които трябва да разбираме – жертвата на Исус, това, че Той ни спасява от греховете ни, силата, която ни дава да ни запази от греха. Провел съм две поредици като тази на остров Панапери. Провеждах семинар върху Откровение и започнах да разглеждам пророчествата за зверовете и за Европа и когато бях на средата на първия урок си помислих, че е по-добре да се откажа. Говоря за Александър велики, а тези хора не са мърдали от острова през живота си. Не знаят какво е Гърция. Но ще бъде ли това пречка за спасението им? Не. Бог иска от нас да разбираме основата на спасението. Различните хора имат различно ниво на разбиране и то зависи от дарбата на интелекта, която са получили при рождението си и на образованието, което са придобили. Господ иска да използваме това, което имаме. Ако не разбираме някои от тези неща, това няма да бъде пречка за спасението ни. Главното нещо е да обичаш Господа с цялото си сърце, ум и сила, да си послушен на закона Му и да обичаш ближния.


Пастор Дъг, бихте ли могли да направите задното преобръщане в неделя, за да го види и дъщеря ми, защото до тогава няма да е тук?

Добре. Нека да уточним. Не съм казал, че ще направя задно преобръщане, а задно салто. Има разлика. Не си мислете, че се отричам от обещанието си.

Имате ли материали на хартия, които да съдържат програмата от миналата вечер върху Даниил?

Да, в същност ще засегнем някои неща в днешния урок

Ако град Ерусалим бил унищожен от римляните и не бил оставен камък върху камък, тогава от какво е останала стената на плача?

Исус никога не е казвал, че няма да остане камък върху камък, когато се разрушава град Ерусалим. Той каза, че ще бъде така, когато се разрушава храма и това наистина станало. Стената на плача е стената на храмовия двор. Самия храм бил съвсем равен. Тъй като стените на храма били покрити със злато, то при опожаряването му през 70 г. сл. Хр, топлината била толкова голяма, че разтопиля златото и то изтекло в пукнатините на основите. За да извадят това злато,  римските войници разместили всички камъни, за да достигнат до основата и да вземат златото. Така, че там, където бил храма не останал камък върху камък. Стената на плача била част от двора на храма. Това била отделна конструкция. 
Отново времето ни изтече. Последен въпрос. Мислите ли, че е грях да си направиш татуировка? 

Не, само, че не я правете на тялото си. Библията казва, че твоето тяло е храм на Святия Дух. Татуировката е нещо като драсканици на стена. Драсканици на Божия храм. Между другото има стих, който казва да не чертаеш или порязваш плътта си. Мисля, че е в Изход, но мога да проверя след програмата. Твоето тяло е храм на Святия Дух и Бог никога не е имал предвид да драскаш по тялото си или да порязваш плътта си. А ако вече имаш татуировка? Учудвам се как съм заобиколил тази глупост, понеже всичките ми приятели го правеха. Означава ли това, че небето е затворено за теб? Не, но просто ще си останеш с татуировка през остатъка от живота си. Знаете ли, преди години бях в Англия и когато вървях по улицата видях едно дете с пънкарска прическа, беше много екзотично, то имаше татуировка на половината от лицето си. Бе още малко и не осъзнаваше колко много ще се промени с годините, но ще остане с този белег през целия си живот. Ще се опита да си намери работа. Ще отиде в IBM и ще им каже, че търси работа, когато половината му лице е татуирано. Но аз имах много приятели с татуировка. Понякога човек си прави татуировка и след известно време си казва: Какво направих. Понякога в армията, като изпиеш няколко бири си готов да го направиш и след това си казваш: Защо го направих. Така, че трябва да бъдете много внимателни, когато решавате тези неща. Не мисля, че това е Божията воля.

Урокът ни тази вечер се занимава с блудницата – мистичния Вавилон в Откровение. Ще се спрем на Откровение 17 глава. Ще ви кажа нещата ясно тази вечер, защото се надявам, че точно това очаквате. Нека да започвнем с малко библейско проучване. Отворете своята Библия на Откровение 17 глава. Ще прочетем някои от текстовете, защото нашето проучване тази вечер е основано на този откъс. Откровение 17 глава, стих 1: “И дойде един от седемте ангела, които държаха седемте чаши, та поговори с мене казвайки: Ела, ще ти покажа съдбата на голямата блудница, която седи на много води, с която блудстваха земните царе и земните жители се опиха от виното на нейното блудстване. И тъй, той ме заведе духом в една пустиня, където видях жена, седяща на червен звяр, пълен с богохулни имена, който имаше седем глави и десет рога. Жената бе облечена в багреница и червено и украсена със злато, скъпоценни камъни и бисери и държеше в ръката си златна чаша пълна с мръсотии и нечистотиите от нейното блудстване. И на челото й имаше написано име: Тайна; великий Вавилон; майка на блудниците и гнусотиите на земята. И видях, че жената се беше опила от кръвта на светиите и от кръвта на Исусовите мъченици; и като я видях, зачудих се твърде много. Но ангелът ми рече: Защо се зачуди? Аз ще ти кажа тайната на жената и на звяра, който я носи, който има седем глави и десет рога.” Не е ли чудесно, че след като Бог дава видението, чрез ангела Той казва: Не се безпокой! Аз ще ти го обясня. Ще се опитам да ви обясня точно какво означава това, колкото мога по-деликатно, без да обиждам някого. Може би трябва предварително да ви кажа, че никога не съм си поставял за цел да обидя някого. Понякога истината наранява, нали. В някои от нашите пророчески проучвания, ние ще открием, че Бог говори за Римската империя, за Римо-католическата църква, за Съединените Щати, Франция. Откриваме, че тези пророчества третират злото в много векове. Затова трябва да кажа нещата деликатно, но въпреки това вярно. На какво е символ жената в пророчеството? На църквата. Библията нарича тази жена – Вавилон, майка на блудниците. Тя е невярна жена, което означава, че е църква, която е изневерила на истината. От това, с което е облечена може много да се каже за нея. Облечена е в червено. На какво е символ червеното? “Ако са греховете ви като червено, ще станат бели като сняг…” Жената е облечена в червено, което е символ на греха. Като продължим по-нататък, разбираме, че жената седи на звяр, който има седем глави, които са символ на седем планини. След това стигаме до последния стих в главата и там се казва, че тази жена е великият град, който владее над земните царе. Кой град владеел над царете на света, когато Йоан получава видението си. Рим. Така, че жената се намира в Рим. Започват ли да се подреждат нещата? Това е църква в Рим. От нея произлизат много дъщери. Дъщерите също символизират църкви. Те са наречени блудници, което означава, че от нея са произлезли множество неверни църкви. Това са църкви, които все още пазят някои от доктрините на майка си, така, както една дъщеря прилича на майка си. Казва се, че има в ръката си златна чаша. Преди да продължим искам да направя едно уточнение. Аз вярвам, че тази жена, описана в Откровение 17 глава символизира Святата Римска империя или можем да кажем Римокатолическата църква, особено през мрачните векове. Избързвам да кажа, че в миналото посещавах католическо училище и имах много чудесни приятели – католици. Аз вярвам, че има много любезни, християни – католици в много различни страни, които обичат искрено Бога. Но аз разбирам, че доктрините на Католическата църква, не са в хармония с Библията и затова Библията говори за тези неща. Всеки в тази зала е свободен да вярва и да прави какво то би желал. Но основата на този семинар е това, което казва Библията. Католическата църква би казала, че основава ученията си на традиции и на Библията. Аз вярвам, че протестантските църкви трябва да основават ученията си на Библията и единствено на нея. Точно затова са се появили протестантски движения. Но бих искал да задълбочим въпроса още малко. Казва се, че тази жена седи на звяр със седем глави. Казва се, че седемте глави символизират седем планини. Вземете енциклопедията, потърсете думата седем и ще откриете “Седемте чудеса на света”, “Седемте хълма”… Рим е град на седем хълма. Вдигнете ръка, ако сте чували това преди. Така, че тук има една жена, която седи на седем хълма. Най-богатата институция в света е Римо-католическата църква. Знаете ли това? Те притежават повече богатства от всяка друга частна организация. Оказват по-голямо политическо влияние в света, отколкото всяка друга църква. Общото събрание на Обединените нации ще се свика да слуша папата. Знаете ли това? Правили са го много пъти. Биха ли се събрали да слушат мен? Или Били Греъм? Но защо папата. Защо Съединените Щати имат посланник при папата, във Ватикана? И много други страни също. Защото те я признават не само за религиозна сила, но и за политическа. Обърнахте ли внимание какво се казва тук, за тази жена? Казва се: “Земните царе блудстваха с нея”. Това означава, че земните правителства работят чрез тази жена, защото тя не е само религия, но много мощна политическа сила. Не се нуждае от армия, защото, когато можеш да контролираш съвестта на хората си по силен, отколкото ако действаше с меч или пистолет. Спомнете си, че това е така от много дълго време. Йоан знал, че седалището на църквата ще се премести в Рим и ще бъде покварено. Казва се, че тя е облечена в багреница и червено, украсена е със скъпоценни камъни, държи златна чаша. Казва ли въобще нещо тази жена? А казва ли нещо жената от Откровение 12 глава? Не. Знаете ли как се познава кои са тези жени? По това, с което са облечени. Имахме въпрос за облеклото в църквата. Може ли понякога да се направи заключение за една жена по облаклото й. Когато карате в големите градове, можете да познаете опасните жени по облеклото им. Жените христинки трябва да научат урока, че не трябва да стоят на границата и да се обличат като че ли се продават. Въпреки, че нашето общество се е променило, аз мисля, че мъжете и жените – християни трябва да се обличат скромно. Вече прочетохме достатъчно, за да имаме основа за остатъка от урока. Когато разглеждаме въпросите, ще засегнем повече подробности.


Въпрос номер 1: “Окончателната тройна Божия вест на любов и милост се разнася по целия свят в наши дни. Коя е втората част на тази вест?” “Падна Вавилон”. Миналия път говорихме за седемте тръби. Аз ви заведох до началото. За първи път седемте тръби се срещат при падането на Ерихонските стени. Вавилон се среща за първи път в Битие 11 глава. Когато ковчега се установява върху планината Арарат, хората започват да се размножават и да се разпространяват по земята и децата на Ноевите деца се заселват в Сенаарската земя. Те не искали да се разпръскват. Не вярвали, че Бог няма повече да ги унищожи чрез потоп и си казали: “Елате… да си спечелим име”. Принципът на всички фалшиви религии е спасение чрез дела – да си спечелиш име. Принципът на християнската религия е да прославиш Божието име. И така започнали да строят кула до небето, за да се спасят, защото не вярвали, че Бог няма повече да унищожи света чрез потоп. Те искаха да си изработят пътя до небето. Спасението чрез дела е принципът на който работят всички фалшиви религии. Казвай тази молитва отново и отново, за да получиш прощение. Отиди на това поклонническо пътуване, за да спечелиш точки. Прави тези добри дела. Понякога хората казват, че като проповядваме истината за съботата,  преподаваме спасение чрез дела. Но аз ви казах, че не е така. Ние преподаваме спасение чрез почивка. Исус казва: “Елате при Мене и Аз ще ви успокоя!” Съботата е символ на това. Не довърших своята история за Вавилон. Как се отнесе Бог към тяхната кула до небето. Бог бе разочарован. Той обърка езика им. До тогава всички говорели един език. Една от характеристиките на Вавилон е объркване на езиците. Между другото това все още е характерна черта на Вавилон и днес. Ще ви кажа повече друг път. Вярвам във всички дарби на Духа, включително дарбата на езиците. Аз вярвам, че съм получил дарбата на езиците, но ще ви говоря повече друга вечер. Но много от нещата, които стават в името на Господа не са от Божия Дух. В християнските църкви има голямо объркване, особено що се отнася до въпроса за езиците и мястото им в християнския живот. Запомнете, че характерно за Вавилон е объркване на езиците, объркване на религията.

Номер 2: “Каква е Божията заповед относно Вавилон и към кого е отправена?” “Излезте от нея, люде Мои” Ако искате да разбирате Откровение, трябва да четете Библията си. Особено Стария завет е пълен с истории, които разкриват тайните на Откровение. Библията казва:  Бог повика Авраам и Авраам излезе от Месопотамия. Знаете ли къде е това? Това е територията на Вавилон. Авраам изведе жена си от Месопотамия. На какво е символ жената? И къде отиде той? В обещаната земя. След това Авраам имаше син – Исак. Когато трябваше да го ожени, Авраам каза не вземай от дъщерите на тази земя, но отиди и вземи жена от Вавилон. Знаете ли какво каза Ребека, когато Аврамовия служител отиде в Месопотамия и я откри? Той я попита: Ще дойдеш ли? А тя отговори: Ще оставя народа си, ще изляза от Месопотамия и ще се оженя за сина на Авраам. След това, когато Яков взе жените си, знаете ли къде отидоха? Той отиде в Месопотамия, изведе ги от Вавилон и ги заведе в обещаната земя. Авраам, Исаак, Яков – всички взеха жени от земята на река Ефрат и ги заведоха в обещаната земя. След това в дните на Еремия, израйлевите чада станаха неверни. Навуходоносор дойде, завладя ги и ги заведе във Вавилон, където останаха седемдесет години. По-добре да седна, защото, когато съм седнал ме слушате по-добре. Трябва да чуете това. Израйлевите чада бяха пленници във Вавилон в продължение на 70 години. Понеже бяха пленници в свободен смисъл, те започнаха да правят бизнес там и да се замогват. Установиха приятелства, започнаха да възприемат част от Вавилонската религия. И когато вавилонското управеление бе свалено, Бог им каза: Сега можете да си отидете у дома. Излезте от Вавилон. Но какво стана. Беше им станало толкова удобно във Вавилон, че голямата част от Божия народ остана във Вавилон. И когато по-късно Вавилон пострада поради война, те също пострадаха. Сега в Откровение Бог казва: “Падна, падна Вавилон! Излезте от нея люде Мои, за да не споделите язвите й?” Бог казва: Излезте към обещаната земя. Знам, че сте били дълго време във Вавилон. Знам, че имате приятели във Валилон, знам, че ви е удобно там. Но вие не трябва да оставате там, защото сте Мой народ. Евреите не трябваше да се установяват във Вавилон, а в Израил – обещаната земя. Затова Господ казва: Излезте от Вавилон, знам, че е трудно – трябва да преминете през пустинята, но излезте и идете в обещаната земя. Знаете ли, че когато Господ извеждаше израилтяните от Египет, те се оплакваха и искаха да се върнат в Египет. Те си казваха колко било хубаво да са роби в Египет. Има нещо нередно в човешката природа.

Номер 3: “Някои казват, че Вавилон означава буквалният възстановен библейски град Вавилон. Какво казва Бог по този въпрос?” Вавилон никога няма да бъде населяван. Не е ли интересно, че в съвременната история Саддам Хюсейн и други са съставяли планове за възстановяването на Вавилон и точно на границата на изпълнението на тези планове избухва война и изчерпва богатствата им. Бог казва, че Вавилон никога няма да се възсанови. Когато Бог казва “възстанови”, Той няма пред вид гарата за туристи. Там има гара за туристите, които желаят да разгледат останките. Бог говори за възстановяване на града. Саддам Хюсейн имаше планове да възстанови града. В действителност те започнаха, но преди да бъде построен избухна войната. Той би искал да започне отново. Опитва се да събере пари и да продължи проекта. Тове е една от причините да си мисля, че края на света е близо, защото това няма да стане. Бог казва, че той няма да се възстанови, няма да бъде населяван и аз вярвам, че Божието слово казва истина. … Има нещо нередно с костюма ми. Трябва да си сваля сакото, понеже микрофона не работи добре. Така че става ясно, че когато Бог говори за Вавилон няма пред вид буквалния град Вавилон. Ако искате повече доказателства можете да ги намерите в 1 Петрово, 5 глава. Там се казва: Поздравяват ви църквите във Вавилон. Той говори за църквите в Рим. Наричали Рим – Вавилон още в дните на апостолите, защото твърде много си приличат.

Номер 4: “Какви са причините, поради които Бог казва на Своя народ да излезе от Вавилон” Вавилон е станал жилище на бесове. Вавилон е жилище на всякакъв нечист дух. Всички народи са пили от неговото вино. Интересно е, че в текста, който току що прочетохме в Откровение 17 глава, жената държи златна чаша. Някои от вас са израстнали като католици и са присъствали на службите. По време на службата свещеникът държи чаша, в която има ферментирало вино. То се предполага, че трябва да символизира кръвта на Христа. Цялата тази доктрина произлиза от неща, които не са в Библията. Преосъществяването. Свещенникът има властта да превърне нафората в действителното Христово тяло. Свещеникът има властта да направи Бога?! Много е странно. Земните царе са блудствали с нея
.... За да не участвате в греховете й. Да не споделяте язвите й. Защото греховете й стигнаха до небето и Бог си спомни беззаконието й. Тази вечер ще споменем за някои от фалшивите учения, които се зародили във Вавилон, преминали са през Мидо-персия, Гърция и достигнали до Рим. След това си проправили път в римската христинска църква. Когато християните се смесили с римляните и образували Римо-католическата църква, много фалшиви учения също навлезли  в Католическата църква. Много любезни християни-католици не осъзнават това, понеже не са прочели тези неща в Библията. Къде в Библията се казва да се молим на Мария? Никъде. Но това е основен стълб в католическата вяра. Къде в Библията се казва да изповядваме греховете си на свещеник? Не пише ли в Библията, че само Господ може да ни прости греховете. Къде в Библията се казва да се молим със суетни повторения? Когато отидеш да се изповядваш, свещеникът може понякога да те накара да повтаряш някои молитви отново и отново. Не каза ли Исус де не говорим излишни думи в молитвата. Бог знае от какво се нуждаете, преди още да сте Му поискали. Ще оскърбяваме ли Бога като повтаряме едни и същи молитви, като че ли Той е невеж или глух? Това ли е молитвата? Това ли е викът на интелигентното сърце към интелигентния Бог? Като повтаряме отново и отново?! Не. Исус каза: Не наричайте никого свой отец, като имаше предвид религиозните водачи. Разбира се, че можеш да наричаш баща си татко. Но в католическата църква, те пренебрегват тази заповед и наричат свещеника свой отец. Исус каза: Един е Отец ви, който е на небесата. Мога да продължа и по-нататък. Не казва ли Библията: Не си прави кумир на какво да е било подобие на нещо, което е на небето горе или на земята долу…да не им се кланяш…! Християните – католици в Съединените Щати не се молят толкова на идоли, но ако отидете в Испания, в Мексико или Европа… Току що се завърнах от Русия. В Руската православна църква не се молят на идоли, а на икони – картини. Палят свещи пред тях. Имат определени святи идоли, някои от които плачат, други проливат кръвта си. Имат Мария на всякъде по света. Библията осъжда тези неща и когато се правят, това оскърбява Господа. Всеки е свободен да се покланя както иска, но не казвайте, че такава е Божията вола, когато Бог казва, че не е. Разбирате ли какво казвам? По време на мрачните векове много религии произлезли от църквата – майка и те все още се придържат към реликви. Знаете ли от къде произлиза думата “протестанти“? Някои хора, като Мартин Лутер, чели Библията и протестирали против фалшивите учения, навлезли в църквата. Те казвали: Трябва да се върнем към Библията. В резултат на протеста се сформирали протестантски църкви. Те протестирали против езичеството, което навлязло в църквата. Казвали: Трябва да се върнем към Библията. Но не протестирали достатъчно, защото много фалшиви учения съществуват в голям брой протестантски църкви. Къде в Библият откриваме чистилището? Няма го там. А предверието на ада? Къде е в Библиятата? Къде в Библиятата откриваме учението, че след смъртта веднага човек отива в небето или в пъкъла, преди съда. Тези  учения произлизат от езичеството и църквата – майка ги е предала на своите дъщери.

Номер 5: “С помощта на какъв символ Бог описва Вавилон в Откровение 17 глава?” Блудница. Господ нарича църквата Своя невеста. Когато една жена е невярна на съпруга си, тя се нарича блудница. Всеки от нас, включвам и себе си, има време, когато в отношенията си с Исус е извършвал духовно прелюбодейство. Когато ти се кръстиш, това е символ на женитба с Исус. Когато направиш посвещение на Исус и след това се върнеш към ученията на дявола или пътят на света, до известна степен ти извършваш прелюбодейство спрямо твоя Господ. Това Го наранява повече, отколкото наранява всеки съпруг или съпруга, когато другият е неверен. Мисля, че не разбираме колко много греховете ни нараняват Господа. Мисля, че не разбираме, колко много Господ държи на истината. Всичко ще премине, но истината няма да премине. Ние си мислим, че когато си искрен, няма значение в какво вярваш. Погрешно! Истината има значение. Християнинът трябва да е готов да умре за истината. Истината е най-важното нещо в този живот. Тя е нещо, за което всеки християнин трябва да се бори и да изучава. Отношението, което имаме в църквите, че едната идея е добра, колкото и другата не важи пред Бога. Ние трябва да търсим, да хлопаме и да искаме, търсейки истината. И когато знаеш истината, тя те прави свободен. Много хора посещават църква от дълги години и все още са роби, защото още не са чули истината. Да ходиш на църква не е достатъчно, ти трябва да знаеш истината за Библията и за Господа.

Номер 6: “Как е наречена “Великата Вавилон”? ”  Наречена е майка на блудниците.  От нея са произлезли други църкви, които все още носят същите характеристики. Разбирате ли, че когато папа Йоан Павел II дойде в Съединените Щати, а също и когато пътува, той отправя призив към протестантите навсякъде. Знаете ли какъв е призивът. Върнете се към църквата-майка. Това са негови думи. Те признават, че са църквата-майка и призовават хората да се върнат.

Номер 7: “Нека да разгледаме други доказателства, че ‘Вавилон’ се отнася за папството.” Знаете ли какво означава папство? Означава Римо-католическата църква. Нека да разледаме други доказателства, че Вавилон от Откровение 17 глава се отнася за папството. Най-напред се казва, че звярът, на който седи жената е същият, описан в Откровение 13 глава. В Откровение 13 глава се казва, че този звяр, който има 7 глави и десет рога е същата сила, която се опита да унищожи Исус като бебе. Сега върху тази римска сила е седнала жена. Това е църква, която седи в Рим. Когато конникът седи на коня, кой се предполага, че контролира? Конникът. А когато тази жена седи върху римската власт, кой според вас указва контрол? Когато римския император Юстиниан напуска Рим, той дава власт и войска на църквата. В действителност тя имала същото седалище. След това отговор б/ казва, че тя преследва, както преследва звяра от Откровение 13 глава. Съгласни ли сте всички, че Римо-католическата църква е виновна за преследването на еретиците в историята. Всеки католически свещеник би се съгласил – пише го в историческите книги. Отговор в/ Откровение казва, че Вавилон е същата сила, която управлявала в днита на Йоан. Коя бе тази сила? Рим. Тази жена седи на мястото където стоеше града.

Номер 8: “От къде произлиза името Вавилон?” “Затова той се наименува Вавилон, защото Сам Господ разбърка езика на цялата земя..” Когато градили кулата, всички хора трябвало да работят заедно. Тогава нямали радио-телефони. Когато хората се провиквали долу за материали или качвали материали, трябвало да комуникират помежду си. И изведнъж Бог направил нещо и те се объркали. Някой отгоре казва: Донесете хоросан и тухли, а от долу чува…  Настанало объркване и хаос. Наскоро се разгорели борби. Хората започнали да се групират на такива, които се разбират и те се разделили в различни части на земята. Вавилон означава объркване. Произлиза от същата дума като думата “бърборя”. Между другото Библията казва, че трябва да избягваме суетното бърборене.

Номер 9: “Кое е това, което причинява объркване в духовния Вавилон?” Земните жители са се опили от виното на нейното блудстване. Някои хора са се пристрастили към определени учения, понеже ги харесват. Някои харесват идеята, че можеш да грешиш като дявол цяла седмица. И всичко, което трябва да направиш е да отидеш при свещеник, да повториш една молитва няколко пъти и всичко е наред. Говоря сероизно. Някои хора харесват измамливото чувство на спасение, фалшива сигурност, която получават поради някои доктрини. Ако искам мога да пия, да пуша. Някой беше написал въпрос: Трябва ли да спра да пуша, за да се кръстя. Не, освен ако не искате да се присъедините към моята църква. Има много църкви, в които ще ви приемат и няма да ги е грижа дали пиеш, танцуваш, пушиш или употребяваш наркотици. Просто си изповядай греховете и всичко е на ред. Но ако искаш да си част от църква, която стои за нещо, тогава и ти трябва да стоиш за нещо. Ти трябва да бъдеш свят. Бог ни призовава да бъдем Негови представители. Някои хора са пристрастени към тези фалшиви учения, които им дават фалшива сигурност. Преди години имах приятел, който много обичаше да ходи на партита. Той имаше малко кръстче. И аз го попитах един ден: Рик, защо нисиш това кръстче, понеже знаех, че едва ли е религиозен. А той каза: Нося го да не катоастрофирам, когато съм пиян. Хората си мислят, че ако сложат статуя на Исус или Мария на таблото, това ще им даде някаква особена сила, така че да могат да грешат – да карат пияни, на пример. Те искат да се спасят чрез това, което правят и молитвите, които казват. Единственото, което ще те спаси е Исус и нашето посвещение на Него.

Номер 10: “Какви специфични причини Бог представя в Откровение 14:8 за наказанието на Вавилон и призива на хората да излязат?” Защото тя е напревила всичките народи да пият… Искам да спра тук. Казва се “тя направи”, т.е. принуди. През целия период на мрачните векове хората били карани да вярват в ученията на римската църква, защото тя била управляващата сила. Играли ли сте шах? Ако играете шах знаете, че от ляво и от дясно на царя и царицата стоят офицерите или епископите. Защото по времето на мрачните векове, когато тази игра била измислена, от всяка страна на царя и царицата имало епископ, който им казвал какво да правят и те трябвало да отговарят пред папата за поведението си. Върховната власт била на папата, а различните царе били негови васали. Направи всичките народи да пият от виното на нейното разпалено блудстване. Принуди ги. 

Номер 11: “Кои са някои от небиблейските учения на Вавилон, които предизвикват объркване и опиват духовно хората?” Тук са част от тях: Святостта на неделята, твърдението, че десетте заповеди не са обвързващи; идеята за тайното грабване… Ние учихме, че когато Господ дойде, ще го види всяко око, всяко коляно ще се преклони, планините ще изчезнат, ще се чуе тръбен глас. Но доктрината за тайното грабване е езическа. Вечни мъчения; безсмъртие на душата – ще живееш или вечно в небето или вечно в пъкъла. Всички фалшиви кръщения. Ще ви кажа толкова ясно, колкото мога. Откровение е книга написана за последните дни, нали. Когато четем Откровение 17 глава, виждаме, че описаното трябва да стане точно преди Христовото Пришествие. Особено, когато четете Откровение 18 и 19, там са казва – падна, падна Вавилон, излезте от нея люде Мои, за да не споделяте язвите й. Така, че Бог призовава хората от Вавилон точно преди падането на язвите. Паднали ли са вече те? Това става точно в края на времето. Как да разберем, дали сме във Вавилон? Много е просто, приятели. Ако сте част от църква, която казва, че десетте заповеди не са важни, тогава сте във Вавилон. Ясно ли го казах? Ако си част от църква, която казва да не се притесняваш, ако Исус не те вземе първия път, защото ще има седем години да се приготвиш и след това ще те вземе… това е фалшиво учение и то е много опасно. Следващото идване на Исус е Второто Пришествие. Ако си част от църква, която казва, че можеш да платиш с пари за прощението на греховете, тогава си във Вавилон. Ако си част от църква, която казва, че Бог не Го е грижа как се храниш или как се обличаш или какво говориш, тогава си във Вавилон. Религията не е социален клуб, това е да бъдеш преобразен по образа на нашия Създател. Има много фалшиви учения, които се проповядват в името на Господа и те смесват християнството със заблуда и объркват хората. Спомнете си за пророчеството, което прочетохме в Исая, 4 глава, 1 стих. “В онзи ден, седем жени ще се хванат за един мъж…” На какво е символ жената? “…и ще казват, ще ядем своя си хляб – ще имат свои разбирания за Библията – ще носим своите си дрехи – ще имат собствена представа за правдата – но искаме да се наричаме с твоето име – името на Христа.” Защото това е единственото име, дадено между човеците, чрез котето тряба да се спасим. Има много организации, които искат да се наричат християни, но искат да ядат своя си хляб и да носят своите дрехи – имат собствена идея и заместител на християнството.

Номер 12: “Как Бог описва звяра от Откровение 17:8?” Звярът, който беше, но го няма, обаче скоро ще възлезе… След това ни се казва, че той бе по време на 1260-те години на папксо превъзходство. Няма го – имаше време, когато той получи смъртоносна рана – това откриваме в Откровение 13 глава. Но скоро ще възлезе -  пак ще придобие власт. Знаете ли, че този звяр бе ранен, но отново ще се върне – това се казва в Откровение 13 глава. Получава смъртоносна рана, но се връща към живот и цялата земя отива след звяра. В 1798 година, Римската църква загубва своя контрол над света. Когато Наполеон изпраща своята войска в Италия, те отвеждат папата на заточение и влиянието на църквата въвру европейските царства се премахва. Църквата получава смъртоносна рана. Но според мен може да се каже, че смъртоносната рана вече е заздравяла, защото всички тези страни сега имат посланници във Ватикана. Католическата църква сега работи за обединение с Руското православие, Гръцкото праволавие, Лутераните. Чували ли сте тези неща в новините? Казах ви, приятели, че в момента се наблюдава поляризиране. Едната група се сформира около световната религия, а другата се сформира върху следването на Божието слово. Аз не желая да се обединявам, просто заради обединението. Съгласен съм, когато то е основано на принципите на истината, а не просто, за да се избегнат неприятностите. Библията казва, че който иска да бъде приятел със света става враг на Бога. Не можеш да имаш и двете, приятелю.

Номер 13: “Планината в пророчеството е символ на народ или царство. Кои сили или нации са представени чрез седемте планини.” Седемте глави са седем хълма, на които стои жената. Седемте хълма са седемте хълма на Рим, но спомнете си какво ви казах миналия път за трите измерения. Трябва да гледаме по-на дълбоко. Планината в пророчеството може да бъде също символ на нация. Тук на това място малко ще се отклоня от урока. Вземете си химикал. Казва се: “…петимата паднаха, единият сега е, а другият още не е дошъл…”, а звярът е осмия цар. Много библейски изследователи дискутират какви са тези нации, които в историята са преследвали Божия народ. Аз вярвам, че те са: Египет… Не преследваше ли Египет Божия народ? Още от времето на Авраам до Моисей. Асирия – четете своите Библии и ще разберете кой отвежда 10-те племена. Асирийците. Египет, Асирия, след това Вавилон отвежда южните племена, Мидо-персия, Гърция. Пет, нали. Пророчеството казва – пет паднаха. Когато Йоан получава видението Гърция вече е паднала. Един сега е – това бе Рим. Кой бе на власт, когато Йоан получи видението. Казва се, че той също е седмия, защото Римската империя управлявана от Цезарите става Рим, управляван от папите. От желязо става желязо и кал. Казва се, че той също е осмия, защото умира и след това отново се появява. Това има смисъл за мен и ще го повторя. Египет, Асирия… Урокът казва Вавилон, Мидоперсия… но аз вярвам, че е Египет, Асирия, Вавилон, Мидоперсия, Гърция – пет паднаха. След това имеме: Един е – т.е. Рим, и един още не е дошъл – това е Святата Римска Империя и той също е осмия, защото е ранен, но отново се връща на власт.

Номер 14: “Какво символизират 10-те рога?” Десетте рога са десетима царе, които воюват заедно със звяра. Виждали ли сте как любовта става омраза? Понякога става в брака, след развод. Любовта се превръща в омраза. За тези правителства, които обичат звяра и жената, в Откровение 18 глава се казва, че един ден ще се обърнат срещу нея, защото са били заблуждавани в последните дни на земната история. В същност са били заблуждавани много по-дълго.

Номер 15: “ ’Силата изчезна’ казват. Каква е причината?” Много хора се питат защо изглежда, че Святия Дух е изчезнал от църквата? Отговор: Падна Вавилон. Фалшивите учения в християнството го ограбват от силата му, защото нашата сила идва от истината. Силата ни идва от Христос. А какво е другото име на Христос? Той казва: Аз Съм истината. Той казва: Аз Съм хлябът, който слиза от небето. Когато ние отхвърлим истината в каквато и да било степен, ние отхвърляме източника на нашата духовна храна. Ние получаваме силата си от словото, от истината. Така както израилевите чада ядяха манната в пустинята и това им помогна да преминат. А какво ще преведе нас през пустинята? Божието слово. Но, когато църквите изкривяват Божието слово и се отклоняват от ясната истина, тогава силата се губи. Силата все още е там, приятели – в словото. Вярването е от слушане, а слушането от Христовото слово. Ако искаш повече вяра ти трябва повече от словото. Трябва ти и повече истина.

Номер 16: “Някои смятат, че трябва да реформираме църквите, които са паднали. Какво казва Бог?” Излезте от нея люде Мои, за да не споделяте язвите й. Не е ли красиво обращението на Бог към нас – люде Мои. Той не казва просто “народ”. Чрез този урок Бог ясно показва, че Той има Свой народ в последните дни, който е разпръснат из различни християнски организации. Тази вечер тук има хора от много различни религиозни общества. Някои не членуват в никакви религиозни общества. Бог може да погледне в сърцето ти и да види дали си едно от Неговите деца. Той казва, че в последните дни ще има много овце, които не са в неговата кошара, но те ще чуят гласа Му. Как ще чуят гласа Му? Чрез словото. И ще станат едно стадо с един пастир, когато Исус се върне. В църквата ще има единство, когато Исус се завърне. Заключителната молитва на Исус беше: Отче, моля Се да бъдат едно... Той каза: Всички ще познаят, че сте Мои ученици ако имате любов помежду си. Нещо ще се случи. Бог ще излее Святия Дух и Той вече го прави. Той ще разкрие истината. Ще има поляризация в целия свят. От едната страна ще застанат хората за истината, а от другата хората подкрепящи световната религия. Няма да има хора на оградата и Христос ще се завърне за да вземе своите. Адам и Ева имаха двама сина. И двамата се покланяха, но единия уби другия. И двамата бяха религиозни. В последните дни, отново ще бъдат двама. Две жени ни представя Откровение. Исус каза: Който не е с Мене, той е против Мене. И въпреки това в последните дни, мнозина ще дойдат и ще казват: Господи, Господи! В Твоето име изгонвахме бесове... Не ви познавам, ще каже Той! Затова трябва да разберете, приятели, че не е достатчно да говориш християнски думи и да държиш християнска книга. Ние трябва да знаем християнската истина. Почакайте малко! Трябва ли да се опитваме да обръщаме хората във Вавилон ... или трябва да излезем от там? Излезте! Знаете ли какво става много често, когато млади хора намерят Господа? Те искат да отидат при своите приятели, които употребяват наркотици и да ги избавят. Но много често тези млади хора се връщат към стария начин на живот. Някои сигурно си спомнят трагедията около Мемът Лейкс преди години. Деца се качили на леда и пропаднали. Вместо да им хвърлят въже, други деца се опитали да ги извадят, но и те паднали. И други се опитали да им помогнат, но и те паднали. Накрая се оказало, че седем човека са се удавили в опит да спасят другите. Трябвало е някой да стои на брега и да хвърли въже, но те продължили да стъпват на леда, за да извадят другите. Ако ти искаш да спасяваш хора от Вавилон, трябва първо да си сигурен, че си стъпил на скалата. Ти не можеш да спасяваш хора от Вавилон, докато стоиш във Вавилон. Вместо ти да ги обърнеш, те ще обърнат теб. Най-доброто нещо, когато чуеш истината е да я последваш. Най-доброто време да изпълняваш Божията воля е, когато я научиш. Не чакай за по-добра възможност.


Номер 17: “Бог нарича християните във Вавилон ‘люде Мои’. Исус нарича християните, които не са в Неговата църква други овце. Какво според Исус ще стане с другите овце, които не са в Неговата кошара?” И тях трябва да доведа, и ще чуят гласа ми и ще станат едно стадо с един пастир. Приятели, аз мисля, че в последните дни Святия Дух ще се излее изобилно и ще има обединение. Ще ви дам библейски пример. Вие си спомняте нощта, когато Исус бе предаден, когато учениците се караха помежду си. Бяха ли обединени? Те се караха кой ще бъде най-голям. Библията казва, че след като Исус умря на кръста, те се срещнаха, осъзнаха, че всички са грешници... Петър се отрече от Господа, те разбраха колко големи егоисти са. Исус се срещна с тях и те прекараха следващите 40 дни като се молеха заедно. Святият Дух бе излят, те стояха на едно място... Мислите ли, че е важно за нас да бъдем на едно място. Аз се радвам, че се събираме пет пъти в седмицата. Няма ли да ви липсва, когато свърши? На мен също ще ми липсва. Те бяха на едно място и бяха единни. Това означава, че бяха отстранили всички различия, бяха се научили да се обичат един друг и бяха обединени върху истината. Когато оставиха на страни различията и се обединиха върху истината, тогава Бог изля Святия Дух. Това може да се случи отново, приятели, ако ние продължим да се приближаваме един към друг и се основаваме на думите ”така казва Господ”, без значение какво прави света. И Бог ще излее Святия Дух със силата от Петдесятница.

Номер 18: “В дните на Ной тези, които искаха да се спасят трябваше да влязат в ковчега. Да вярваш не бе достатъчно. Във времето на Исус тези, които искат да се спасят, трябва да влязат в Христовото стадо. След като сме пирзовани да излезем от Вавилон къде сме призовани да отидем?” И Господ всеки ден прибавяше на църквата ония, които се спасяваха. Когато Бог призова Своя народ от древния Вавилон, да отидат в обещаната земя, това означаваше борба. Трябваше да изоставят приятелите си, своя бизнес – много неща. Но те отиваха в земята, която Бог бе избрал, с народа, който бе избрал, за това си струваше. Тези, които излязоха избегнаха язвите, които паднаха върху вавилонците.

Номер 19: “Ако остана във Вавилон, за какъв ще ме счита Бог и какво казва, че ще стане?” Аз ще участвам в греховете й и ще споделя язвите й. Приятели, неи сме отговорни, за това какво подкрепяме. Ние сме отговорни какво подкрепяме. Ако си част от движение, което учи, че не трябва да се спазват десетте заповеди, това е сатанинско учение и когато даваш десятък и приноси, за да подкрепяш пастори, които проповядват лъжи, ти носиш отговорност за разпространението на лъжите. Разбирате ли какво казвам. Когато чрез дарбите, посещенията си и приятелството си ти подкрепяш движение, което не е библейско, без значение колко са любезни хората, ти носиш отговорност за разпространение на лъжи. Може да не си знаел това преди, но сега знаеш. Затова е важно като християни да осъзнаваме, че трябва да подкрепяме истината със своите средства и с това, което правим или носим вина за подкрепяне на погрешно царство.

Последен въпрос: Какво ще бъде твоето решение? Аз, разбира се се моля, когато чуете Божият призив: “Излезте от нея, люде Мои”, да бъдете готови да направите всяка жертва, за да отидете с Божия народ в обещаната земя. Амин.

Край на част 25.
